⁣Εγκρίθηκε από τη Δημοτική Επιτροπή Μυκόνου το Σχέδιο Αστικής Προσβασιμότητας [Video]

Thu, 27 Jun 2024 20:24:36 +0000

⁣Εγκρίθηκε το Σχέδιο Αστικής Προσβασιμότητας (Σ.Α.Π.) από την Δημοτική Επιτροπή του Δήμου Μυκόνου.

Ό Δήμος Μυκόνου, με την απόφαση της Δημοτικής Επιτροπής, της 27ης Ιουνίου 2024, ενέκρινε τη μελέτη που αφορά την εκπόνηση του Σχεδίου Αστικής Προσβασιμότητας (Σ.Α.Π.) και των παρεμβάσεων που προβλέπονται στο σχεδιασμό του, προκειμένου να βελτιωθεί η προσβασιμότητα προς βασικές κοινόχρηστες και κοινωφελείς χρήσεις του Δήμου.
Το Σχέδιο Αστικής Προσβασιμότητας αναμένεται να συμβάλλει θετικά στην εξασφάλιση της προσβασιμότητας στους υπαίθριους δημόσιους Κοινόχρηστους Χώρους (πεζοδρόμια, πλατείες, χώροι πρασίνου, παιδικές χαρές, αθλητικοί χώροι κλπ.) και στην εξασφάλιση της προσβασιμότητας στις εισόδους των δημόσιων κτιρίων ή των κτιρίων που στεγάζουν υπηρεσίες του Δήμου και άλλες χρήσεις.

⁣⁣Μιλώντας στην Δημοτική Επιτροπή, ο εισηγτής του Θέματος και επιστημονικός συνεργάτης του Δήμου Μυκόνου, Τάκης Ρήγας, τόνισε ότι "Το ΣΑΠ ως Στρατηγικό Σχέδιο Αστικής Προβασιμότητας, είναι απαραίτητο ως θεσμική προϋπόθεση για να μπορεί ο δήμος στο μέλλον να συμμετέχει σε χρηματοδοτικά προγράμματα τα οποία έχουν να κάνουν με την κινητικότητα, τη βιώσιμη ανάπτυξη, την διασφάλιση της προσβασιμότητας, όλα αυτά τα προγράμματα προκειμένου να μπορέσει ο δήμος να ενταχθεί, θέτουν ως προϋπόθεση εγκεκριμένο ΣΑΠ.
Δεν μπορούσαμε λοιπόν να καθυστερήσουμε περαιτέρω και αυτό που γίνεται σήμερα, είναι μία αναγκαία διαδικασία η οποία πιστεύω ότι την οφείλει το δημοτικό συμβούλιο, την οφείλει ο δήμος και η αποχή από μια τέτοια διαδικασία κατά την απόψή μου, από την δημοτική επιτροπή όσο και αν υπάρχουν άλλοι λόγοι δεν είναι δικαιολογημένη".

Δείτε ολόκληρη την εισήγηση του κ. Ρήγα στο video........