⁣ «Κόλαφος» το Δημοτικό Συμβούλιο Μυκόνου κατά Μητσοτάκη για την «απομυκονοποίηση» [Video]

Mon, 24 Nov 2025 20:15:30 +0000

Σε τεντωμένο σχοινί οι σχέσεις της ναυαρχίδας του ελληνικού τουρισμού με την κυβέρνηση. «Casus belli» η φράση του Πρωθυπουργού – Οργισμένη απάντηση από τους τοπικούς φορείς που μιλούν για αχαριστία και στοχοποίηση.

Σε πεδίο μάχης μετατρέπεται το τοπίο μεταξύ της τοπικής αυτοδιοίκησης της Μυκόνου και του Μεγάρου Μαξίμου, μετά τις πρόσφατες δηλώσεις του Πρωθυπουργού, Κυριάκου Μητσοτάκη, οι οποίες πυροδότησαν θύελλα αντιδράσεων στο «Νησί των Ανέμων».

Το Δημοτικό Συμβούλιο Μυκόνου, με μια ανακοίνωση-καταπέλτη που δεν αφήνει περιθώρια παρερμηνείας, κηρύσσει ουσιαστικά τον «πόλεμο» στην κυβερνητική ρητορική, κατηγορώντας ευθέως τον Πρωθυπουργό για δυσφήμιση και άδικη στοχοποίηση του νησιού, με αφορμή τον νεολογισμό περί «απομυκονοποίησης» που χρησιμοποίησε στο συνέδριο «Reimagine Tourism 2025».Η «σταγόνα που ξεχείλισε το ποτήρι» για τους Μυκονιάτες ήταν η αναφορά του κ. Μητσοτάκη, ο οποίος συνέδεσε την αναβάθμιση του τουριστικού κλάδου με την ανάγκη «απομυκονοποίησης». Το Δημοτικό Συμβούλιο, σε ιδιαίτερα υψηλούς τόνους, χαρακτηρίζει τη φράση όχι μόνο ατεκμηρίωτη αλλά και εθνικά επικίνδυνη, καθώς ενέχει τον κίνδυνο να υιοθετηθεί διεθνώς ως όρος απαξίωσης.

Σύμφωνα με το ψήφισμα, ο Πρωθυπουργός της χώρας εμφανίζεται να προτρέπει ουσιαστικά την αποφυγή ενός προορισμού που αποτελεί τον ισχυρότερο «αιμοδότή» της εθνικής οικονομίας και τον διαχρονικό πρεσβευτή της Ελλάδας στο εξωτερικό.

Σε μια αποστροφή του λόγου που ξεχειλίζει από οργή και υπερηφάνεια, οι τοπικοί άρχοντες υπενθυμίζουν στο Μαξίμου ότι η επιτυχία της Μυκόνου δεν ήταν δώρο κανενός κράτους.
Δείτε περισσότερα στο video...............................................